Hamburgo

A Ciudat Libre y Hanseatica d'Hamburgo, (en alemán Hamburg , en baixo alemán Hamborg ) ye una ciudat situata a o norte d'Alemanya. Antimás tamién ye un estau federau que tien una amplaria no muito mayor que a d'a mesma ciudat (755 km²). Klaus Michel Miebach: El federalismo en la República Federal de Alemania, Materiales de Trabajo N° 3, p.9, Friedrich Ebert Stiftung, 1997. Hamburgo ye a segunda mayor ciudat d'Alemanya dimpués de Berlín y a seisena d'a Unión Europea. Europe's largest cities. City Mayors Statistics A población d'a ciudat blinca d'os 1,8 millons d'habitants, mientres que a Rechión Metropolitana d'Hamburgo (que incluye partis d'os estaus federatos vecins de Baixa Saxonia y Schleswig-Holstein) tien mas de 5 millons d'habitants. A cantos d'o río Elba, o puerto d'Hamburgo ye o segundo puerto mas gran d'Europa (dimpués d'o puerto de Rotterdam) y o deceno mas gran d'o mundo.

O nombre oficial d'Hamburgo, Ciudat Libre y Hanseatica d'Hamburgo (en alemán Freie und Hansestadt Hamburg),Constitución d'Hamburgo  Verfassung der Freien und Hansestadt Hamburg reflecta a historia d'a ciudat como miembro d'a Liga hanseatica, como ciudat libre imperial d'o Sacro Imperio Romano Chermanico, y o feito de que Hamburgo ye una ciudat estau y un d'os deciseis estaus d'Alemanya. Antis d'a unificación d'Alemanya en 1871, Hamburgo yera un estau sobirán.

Hamburgo ye un gran nyudo de comunicacions en o Norte d'Alemanya y un d'os prencipals d'Europa. Amás s'ha convertito en un centro industrial y de medios de comunicación con fabricas y instalacions d'interpresas como Airbus, Blohm + Voss y Aurubis. A emisora de radio y televisión Norddeutscher Rundfunk y as editorials Gruner + Jahr y Spiegel-Verlag son os dos pilars prencipals d'a industria mediatica en Hamburgo. Hamburgo tamién ha estau un important centro financiero mientres muitos sieglos, y ye a seu d'o segundo banco mas antigo d'o mundo, o Berenberg Bank. En total, bi ha mas de 120.000 interpresas.

D'atra man a ciudat ye un important centro turistico tanto ta visitants d'o propio país como ta foranos. Hamburgo se trobaba en 2012 en o puesto 17 de ciudaz con millor calidat de vida , Quality of Living survey Mercer.com y, en 2010, yera en a 10ena posición.

Cheografía
Hamburgo se troba en a parti sud d'a peninsula de Chutlandia, chustament entre Europa Continental por o sud y Escandinavia por o norte. A mar d'o Norte se troba a l'ueste y a mar Baltica a o nord-este d'Hamburgo. Hamburgo se situa chunto a o río Elba en o forcallo con os ríos Alster y Bille. O centro d'a ciudat city centre ye arredol d'o Binnenalster ("Alster interior") y l'Außenalster ("Alster exterior") dos lacos artificials formatos en entibar o río Alster. A isla de Neuwerk y as dos chicotas islas vecinas de Scharhörn y Nigehörn, situatas en o Parque nacional d'a mar de Frisia hamburgués, fan tamién parti d'Hamburgo. Gesetz über den Nationalpark Hamburgisches Wattenmeer

Os barrios de Neuenfelde, Cranz, Francop y Finkenwerder fa parti d'a rechión conoixita como Altes Land, a mayor rechión productora de fruita d'Europa Central. En o barrio de Neugraben-Fischbek se troba o Hasselbrack, o punto mas alto d'Hamburgo con una altaria de 116,2 m. Geologisches Landesamt Hamburg. Statistisches Jahrbuch 2007/2008. Statistisches Amt für Hamburg und Schleswig-Holstein. ISSN 1614-8045

Clima
Hamburgo tien un clima oceanico. O clima d'Hamburgo ye influyenciato por trobar-se amán d'a costa y d'as masas d'aire marín que s'orichinan en l'Oceano Atlantico. En os almarchals bi ha un clima maritimo templato. Os nevazos son raros y nomás bi'n ha una u dos vegadas a l'anyo.

Os meses mas calidos son chunio, chulio y agosto, con temperaturas maximas d'entre 19,9 y 22,2 °C. Os meses mas fredos son aviento, chinero y febrero cuan as minimas temperaturas son d'entre -1.4 y 0.0 °C.

 Cultura 
 Cine 
En a ciudat d'Hamburgo se celebra lo Festival de Cine d'Hamburgo (Filmfest Hamburg), a on cada anyo se conceden bels premios ciematograficos.

Demografía

 Poblacions inmigrants importants Statistisches Jahrbuch Hamburg 2012/2013 Statistikamt Nord, 7 d'abril de 2013 País  Población (2012) 22px|border Turquía 50.261 22px|border Polonia 22.401 22px|border Afganistán 11.996 22px|border Serbia 10.014 22px|border Portugal 8.627 22px|border Rusia 7.521 22px|border Grecia 6.230 22px|border Italia 6.106 22px|border Irán 5.658 22px|border Ghana 5.414 22px|border Filipinas 4.890

A 31 d'aviento de 2006, bi heba 1.754.182 personas rechistradas en o censo d'a ciudat d'Hamburgo (un 6.2% mas d'os 1.652.363 rechistratos en 1990) en un aria de 755,3 km². A densidat de población yera de 2.322 hab/km². Oficina d'Estatistica d'Hamburgo y Schleswig-Holstein (Statistisches Amt für Hamburg und Schleswig-Holstein). Statistisches Jahrbuch 2007/2008. ISSN 1614-8045 L'aria metropolitana d'Hamburgo tien una población total de bels 4,3 millons de personas, que viven en una superficie de 19.000 km². Hamburg Metropolitan Area fact sheet. Oficina d'Estatistica d'Hamburgo y Schleswig-Holstein (Statistisches Amt für Hamburg und Schleswig-Holstein)

Bi heba 856.132 hombres y 898.050 mullers censatos en Hamburgo. Por cada 1.000 hombres, bi heba 1.049 mullers. En 2006, bi naixioron 16.089 personas d'Hamburgo (d'os que un 33,1% yeran de mullers que no casadas); 6.921 vodas y 4.583 divorcios. En a ciudat, os ninos menors de 18 anyos representaban un 15.7% d'a población y as personas mayors de 65 anyos un 18.8%.

Recent estimates put the number of people with a migrant background at 30% (515.000). www.statistik-nord.de (31-12-2010) Os immigrants yeran plegatos de 180 países diferents, entre os que se trobaban Turquía, Polonia, Rusia, Afganistán, Pakistán, Cazaquistán, Irán u Ghana.

En 1999, bi heba 910.304 casas, en as que en un 18.9% teneban ninos menors de 18; o 47.9% d'istas las formaban personas sin parella. A meyana ye de 1.9 personas por casa. Regionalergebnisse. Oficina de censos. Oficina Estatistica d'Hamburgo y Schleswig-Holstein.

Antepasaus d'os habitants d'Hamburgo

AntepasausPorcentacheAlemans70.6% (1.231.993)Atros europeus13.7% (240.052)Asiaticos 6.3% (109.933)Turcos  5.3% (92.766) Africanos  2.0%   (34.847)Hispanos y caribenyos  0.9% (16.224)Atros/desconoixitos  1.2% (20.958)

 Organización politico-administrativa 
Hamburgo ye una ciudat-estau. A ciudat d'Hamburgo en Alemanya se divide administrativament en 7 districtos (en alemán Bezirke) que se subdividen en 104 vicos (en alemán Stadtteile). 
O chefe d'o gubierno d'a ciudat-estau ye lo Primer Alcalde y President d'o Senado (en alemán Erster Bürgermeister und Präsident des Senats).
 Lista d'o Primer Alcalde y President d'o Senado d'Hamburgo 
 # Imachen Primer alcalde Inicio d'a lechislatura Final d'a lechislatura Partiu 1 75px Max Brauer 19 de noviembre de 1946 2 d'aviento de 1953 SPD 2 75px Kurt Sieveking 2 d'aviento de 1953 4 d'aviento de 1957 CDU) 3 75px Max Brauer 4 d'aviento de 1957 31 d'aviento de 1960 SPD 4 75px Paul Nevermann 1 de chinero de 1961 9 de chunyo de  1965 SPD 5 75px Herbert Weichmann 9 de chunyo de  1965 9 de chunyo de  1971 SPD 6 75px Peter Schulz 9 de chunyo de  1971 4 de noviembre 1974 SPD 7 75px Hans-Ulrich Klose 12 de noviembre 1974  25 de mayo de 1981 SPD 8 75px Klaus von Dohnanyi24 de chunyo de  19818 de chunyo de  1988 SPD 9 75px Henning Voscherau 8 de chunyo de  1988 8 d'otubre de 1997 SPD 10 75px Ortwin Runde 12de noviembre 1997 31 d'otubre de 2001 SPD 11 75px Ole von Beust 31 d'otubre de 2001 25 d'agosto de 2010 CDU 12 75px Christoph Ahlhaus 25 d'agosto de 2010 7 de marzo de 2011 CDU 13 75px Olaf Scholz 7 de marzo de 2011 13 de marzo de 2018  SPD 14 75px Peter Tschentscher 28 de marzo de 2018  SPD

 Esporte 
 O FC St. Pauli y o Hamburger SV son dos clubs de fútbol con seu en ista ciudat y que partecipan en a Bundesliga alemana de fútbol.

 Localidaz achirmanatas 
Hamburgo tien nueu localidaz achirmanatas arredol d'o mundo. Dar es Salaam (Tanzania) ye a zaguera que s'adhibió a la lista en 2010. Hamburg und seine Städtepartnerschaften (Localidaz achirmanatas d'Hamburgo) Pachina oficial d'Hamburgo

 Puestos d'intrés 
 Elbphilharmonie (u Elphi).
 St. Pauli-Landungsbrücken.
 Speicherstadt.
 Casa d'a Ciudat d'Hamburgo.
 Reeperbahn.
 Ilesia de Sant Nicolau d'Hamburgo.

 Personalidaz naixitas de Hamburgo 
 Angela Merkel, politica.
 Johannes Brahms, compositor.

 Gastronomía 
A causa d'a suya historia centenaria como una important ciudat portuaria, la cocina d'Hamburgo ye muit diversificada. Dica o sieglo XX, a cocina d'Hamburgo se carauterizaba prencipalment por l'amplia variedat de diferents tipos de pescau d'o río Elba y d'a cercana Mar Baltica.

Birollas tipicas son: 
Birnen, Bohnen und Speck.
Labskaus.
Rote Grütze.
Franzbrötchen.
Hamburger Speck.

Referencias

 Vinclos externos 

*